حیرت الہ آبادی

سید مہدی حسن المعروف حیرت الہٰ آبادی (پیدائش: 28 اکتوبر 1926ء - 16 ستمبر 2006ء) پاکستان سے تعلق رکھنے والے اردو زبان کے نعت اور غزل، قطعہ کے ممتاز شاعر تھے۔ حیرت الہٰ آبادی 28 اکتوبر 1926ء کو ، الہ آباد، اتر پردیش ، برطانوی ہندوستان میں پیدا ہوئے۔ ان کا اصل نام سید مہدی حسن، تخلص حیرت تھا جبکہ حیرت الہٰ آبادی ان کا قلمی نام تھا۔ ان کے والدسید ظفر حسن عبرت الہٰ آبادی ایک کہنہ مشق شاعر تھے۔ حیرت ابتدائے عمر سے ادبی ذوق رکھتے تھے لیکن نام و نمود کے قائل نہیں تھے۔ انھوں نے انٹرمیڈیٹ تک تعلیم حاصل کی۔ تقسیم ہند کے بعد پاکستان آ گئے اور کرچی میں مقیم ہو گئے۔ پاکستان کسٹم میں ملازمت کی۔ ملازمت سے سبکدوش ہونے کے بعد فرنیچر کا کاروبار شروع کیا۔ جب تک زندہ رہے اپنے والد کی بنائی ہوئے ادبی تنظیم بزمِ تنظیمِ ادبِ قائم رکھے رہے۔انھوں نے ایک ادبی مجلہ بقلم خود بھی جاری کیا جس کے کئی شمارہ شائع ہوئے۔ ان کے شعری مجموعوں میں سترہ دن (قطعات، 1965ء)، کشکولِ وفا (مجموعہ غزل، 1989ء)، پتے کانٹے پھول (شعری مجموعہ)، آگ خون پانی (شعری مجموعہ)، منارۂ نور ( نعتیہ مجموعہ، 1989ء) اور نورِ بے مثال ( نعتیہ مجموعہ، 1997ء، ناشر: بزمِ عبرت کراچی) شامل ہیں۔ حیرت الہٰ آبادی 16 ستمبر 2006ء کو کراچی، پاکستان میں انتقال کر گئے۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 181ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 48

 نمونۂ کلام 

<div style='text-align: center;'>
نعت

 حوالہ جات 

زمرہ:1926ء کی پیدائشیں
زمرہ:2006ء کی وفیات
زمرہ:16 ستمبر کی وفیات
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:کراچی میں وفات پانے والی شخصیات
زمرہ:نعتیہ شاعر
زمرہ:پاکستانی جریدہ مدیران
زمرہ:اتر پردیش میں پیدا ہونے والی شخصیات
زمرہ:الٰہ آباد کی شخصیات
زمرہ:الہٰ آباد میں پیدا ہونے والی شخصیات